
Møder i Lokalgruppen 
»Storkøbenhavn« 

Af Ole Hermingsen 

Har du lyst til at mødes med ligesindede i en lokal gruppe af Skandinavisk UFO 
Information i København, spørger Susanne Skovlund, der er mødeleder for en 
lille flok mennesker, som i vinterhalvåret mødes en gang om måneden til 
foredrag, snak, hygge og diverse oplevelser om nogle af de emner, som de 
finder spændende. 

Det kan være ufoer, korncirkler, stjernehimlen, konspirationsteorier, 
kryptozoologi, ja sågar spøgelser har vi hørt om, oplyser Susanne Skovlund 
videre til ufo-mail. 

UFOer på radar 

Næste møde i Lokalgruppen »Storkøbenhavn« finder sted 

torsdag den 11. november kl. 19 

i Vanløse Medborgerhus, Lindersvold, Jyllingevej 77, 2720 
Vanløse. 

Denne aftens spændende diskussionsemne er 
Radarobservationer af ufoer, og aftenens indlæg holdes af SUFOIs tidligere 
næstformand, astrofysiker Michael Linden-Vørnle, Tycho Brahe Planetarium. 




Der er adgang for alle interesserede. 

Til dækning af lokalgruppens udgifter, 
administration, porto, kaffe, te, småkager med 
videre, betales 35 kr. pr. person. 

Har du lyst til at deltage i lokalgruppens møder, så 
følg med efterhånden som gruppens program 
opdateres på adressen www.ufo.dk - Aktiviteter - 
Arrangementer - Medlemsmøder i København. 
Du er også velkommen til at foreslå nye emner eller 
arrangementer. 

Du kan også sende din email-adresse til Bjarne 
Hilmar Hansen 

Medlemmerne af lokalgruppen »Storkøbenhavn« 
glæder sig til at se dig! 



SUFOI 

EXTRA 



UFO«' på Radar 


Ufoer på radar 

Hvis man vil læse mere om tidligere årtiers 
rapporter om ufo-fænomener på radar, så har UFO- 
Nyts medarbejder Ole Henningsen genoptrykt et 
mindre oplag af den spændende rapport, UFOer på 
radar, som SUFOI udgav i 1974. 

Rapporten indeholder en samling af de mest omtalte The Fantastic Flight 
ufo-fænomener (frem til 1974) observeret på Of JAL1628 

militære og civile radarskærme. 

Professor i atmosfærisk fysik, James E. McDonald, 
beskæftiger sig i rapportens centrale afsnit 
indgående med tre specielle hændelser, hvor 
ukendte fænomener er registreret på radar. Der er 
desuden et afsnit om NATO's radarsystem NADGE og 
dets daværende funktion. 

UFOer på radar er på 60 sider og koster kr. 29,00. 

En opsigtsvækkende radar-visuel observation blev foretaget fra en Boeing 747 
fra Japan Air Lines den 16. november 1986. 

Flyet var lettet fra Reykjavik for at flyve til Tokyo over Grønland og Alaska. 

Læs selv den japanske luftkaptajns beretning om sit møde med ufo¬ 
fænomener. 

Den kendte amerikanske ufoforsker Bruce S. Maccabee har undersøgt sagen 
og har udarbejdet en beretning (på engelsk), som den blev fortalt til Federal 
Aviation Administration. 

Bogen er udsolgt. 









Måne-og Mars-planerne 
fremmes måske af USA- 

valget 


Af Ole Henningsen 

Rumfartseksperter mener, at genvalget af George W. Bush vil fremme hans 
nye ambitiøse planer for bemandede rejser til Manen og Mars. Specielt 
forventes der at komme gang i bygning af de nye bemandede fartøjer til 



Det skriver Thomas A. E. 
Andersen i Nyhedsbrev fra 
Ingeniøren 06.11.04 og 
fortæller videre, at flere 
rumfartseksperter er enige 
om, at de planer som Bush 
fremlagde i staren af år 
2004 nu vil blive udmøntet i 
seriøse kontrakter. NASA 
har nu indtil 2008 til at få 
sat så meget skub i Måne- 
og Mars-planerne, at de vil 
være så langt fremme, at 
en ny præsident ikke vil 
kunne smide hele projektet 
væk. 


De nye Måne- og Marsplaner kan nu for alvor 
sættes i gang efter Bushs genvalg. 

Grafik: NASA 


Det er bl.a. Howard 
McCurdy, professor ved 
American University i 


Washington, som mener at grunden er lagt for at sætte de nye visioner i gang. 
Han mener, at næsten alt som har været i gang i fire år er svært at skrotte på 
grund af de store investeringer som følger med. De nye Måne- og Marsplaner 
kan nu for alvor sættes i gang efter Bushs genvalg. 

Bush præsenterede i januar sin nye vision for NASA. Den omfatter en 
afslutning af involveringen i Den Internationale Rumstation og pension af 
rumfærgerne omkring 2010. Samtidig skal der udvikles et nyt fartøj, kaldet 
»Crew Exploration Vehicle« (CEV), der kan bruges til transport til og fra 
rummet. 

Flere oplysninger kan findes i Thomas A. E. Andersens artikel hos 
Ingeniøren.dk på adressen: 

http://www. ing.dk/apps/pbcs. dll/article?AID=200441105015&NL=l# 






Europas 
rumsonde 
tæt på 
Månen 

Af Ole Henningsen 

Natten mellem 15. og 16. november 
når det europæiske rumsamarbejde 
ESAs SMART-1 månesonde sin første 
tætte kontakt med Månen efter en 13 
måneder lang rumrejse. 

Herefter begynder rumsonden at 
ændre sin bane om Månen som 
forberedelse til den videnskabelige 
udforskning af måneoverfladen, der 
efter planerne vil starte i januar 
2005. 



Europas nye månesonde SMART-1. 

Grafik: ESA 


Det er en spiralbane, der har bragt SMART-1 ud til det punkt, hvor den 
indfanges af Månens tiltrækningskraft. Og på denne første del af sin færd 
gennem rummet har sonden nået alle de teknologiske målsætninger, der på 
forhånd var opstillet. 

Den europæiske månesonde SMART-1 blev opsendt den 27. september 2003 
fra den europæiske rumbase i Kourou i Fransk Guiana, og alle instrumenter har 
hidtil fungeret efter planerne. 

Den lange rejse i rummet er bl.a. anvendt til at afprøve sondens ion-motor, 
der giver en ganske let, men til gengæld langvarig fremdrift i rummet. 



På dette første foto af Jorden, taget af SMART-1 
den 21. maj 2004 på en afstand af 70.000 km., 
ses Skandinavien øverst i billedet. 

Foto: ESA 


I kredsløb om Månen vil SMART-1 
blandt flere videnskabelige opgaver 
kortlægge Månens overflade med 
optagelser i det synlige og nær¬ 
infrarøde spektrum for at fremskaffe 
endnu mere viden om Måne¬ 
overfladens kemiske sammensætning 
og geologiske historie. 

SMART-1 er en forkortelse for „Small 
Missions for Advanced Research in 
Technology", og sonden er led i ESAs 
udvikling af mindre og billigere 
rumsonder, hvor man bl.a. kan teste 
udstyr til eventuelle senere større 
projekter. 

Undervejs har den europæiske 
rumsonde SMART-1 sendt billeder 
tilbage til kontrolcentret på Jorden. 
Denne type optagelser vil senere blive 
anvendt til sammenligning med de 
geofysiske processer, der skal 
registreres på Månen, fortæller Bernard 
Foing, der videnskabelig 

projektmedarbejder ved ESA. 

Det er første gang, Europa sender en 
sonde mod Månen, hvor SMART-1 efter 
planerne forventes at være i kredsløb i 
6 måneder. 

Kilde: ESA 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 

Tilmelding kan ske ved at klikke ind på: www.ufo.dk 



